Sport | Laerskool Kollegepark
Graad RR tot Graad 7
"Sport bou nie jou karakter nie; dit openbaar jou karakter".
Die huissport van 2019 was oudergewoonte ‘n kleurvolle, pretbelaaide en luisterryke dag. Die kinders en graad 7’s het hope pret gehad en daar was goeie atletiek te siene.
14 atlete neem deel aan Gauteng Kampioenskappe
Aiden Jacobs, Zandré du Plessis, Lenique de Winnaar, Alethea Visser, Daniel Kazambo, Werner de Beer, Declan Steinman, Ruan Coetsee, Minki Nortje, Olivia Stammer, Marnes Wilken, Deidre van Rensburg, Kayla Caricato, Strauss Strydom
Minki Nortje en Zandré du Plessis neem deel aan SA Kampioenskappe
Minkie behaal ‘n sesde plek in verspring en Zandré ‘n 2de plek in naellope
Laerskool Kollegepark se 2018 atletiekseisoen was baie besig gewees met verskeie tuis- en wegbyeenkomste. Goeie atletiek was by die Interlaer, Area D en D8 kampioenskappe te siene; baie van ons atlete het hier uitgeblink.
Tydens die Gauteng-Kampioenskappe het 16 van ons atlete deelgeneem en Deidré van Rensburg het hier gekwalifiseer om aan die Suid-Afrikaanse Kampioenskappe te gaan deelneem.
Laerskool Kollegepark se rugbyseisoen het vroeg afgeskop met verskeie aandreekse en vriendskaplike wedstryde waaraan ons deelgeneem het ter voorbereiding vir die liga. Tydens die Super 12 kompetisie het ons gemengde welslae behaal en weereens gewys dat ons kompeterende rugby kan speel teen van die beste laerskole in Gauteng, Noord-Wes, Mpumalanga en Limpopo.
In ons plaaslike liga het ons 2 spanne in die finaal gehad maar kon ongelukkig nie daarin slaag om enige bekers huistoe te bring nie. Dankie aan elke seun wat hard geoefen het en sy beste gegee het dié seisoen!
Die 0/11 en 0/13-spanne het na Jabuweni getoer. Dit was ‘n baie leersame ervaring waar daar aan spangees en vaardighede gewerk is. Vyf uit die agt netbalspanne het deurgedring na die Sedibeng-finaal – die o/10 A & B, 0/11B en o/13 A & B. Siné Radebe is uitgenooi om aan die Gauteng-proewe te gaan deelneem.
Die krieketspanne van Laerskool Kollegepark het behoorlik geskitter in 2018.
Die seisoen het afgeskop met die 0/11’s en 0/13’s wat aan die Super12- reeks in Rustenburg deelgeneem het.
Die 1ste krieketspan ook as die Sedibeng Liga wenners gekroon Veertien van ons spelers is in Sedibeng-krieketspanne opgeneem:
0/9 – André Verster , Declan Steinmann, Janko Very en Ruvan Daniel
0/10 – Ruan Coetsee en Kellogs Mokoena
0/11- Ricardo Crous
0/12- Kyle Cutler, Anro Nagel, Rico Smith en Dylan Steinmann
0/13- Zavier Janse van Rensburg, Gustav Beer en Rico Fourie
Gustav Beer en Zavier Janse van Rensburg word verkies tot die Gauteng Provinsiale span wat voorwaar ‘n groot prestasie is.
Voor: Dean Claassen, Joshua van Riet, Tiaan du Preez, Reghard de Waal
Agter: Clarissa van Dyk, Chardonay Roux, Alethea Visser, Ané Voges, Elmarie Beyers, Melissa Daffue
2018 was n goeie jaar vir Kollegepark hokkie. Al die dogterspanne het 2de in die liga geëindig.
Verskeie leerders het ook D8 hokkie gespeel:
V.l.n.r.: Reghard de Waal, Amoné Pienaar, Tiaan de Kock
V.l.n.r.: Siné Radebe, Marli van Wyk, Anouk Skinner, Rhyan de Beer
‘n Besondere woord van geluk aan Christiaan Steinmann – hy is in die Suid-Gauteng hokkiespan opgeneem.
Die tennisseisoen het hierdie jaar met groot entoesiasme afgeskop deurdat die tennisspelers rondomtalie gespeel het om aan die 0/11 en 0/13 span te kies. Op Maaandag 15 Oktober het die tennisliga afgeskop teen Emfulenipark. Die wedstryde was taai, maar ons tennisspelers het baie geleer en gegroei in hulle spel. Ons span is gekomplimenteer oor hul puik gedrag en sportmangees. Daarby het hulle spoggerig gelyk met hulle nuwe pette!
Ons skool neem deel aan verskeie kompetisies insluitend Super 12 Landloop.
Die ouergemeenskap van die skool is aktief betrokke by die organisering en afrigting van ons ontluikende sportsterre! Die klein bytjies neem deel aan mini-rugby, mini-netbal en mini-hokkie. Hulle meet kragte teen buurskole op Saterdae.
Welgedaan aan elke sportster wat in 2018 met provinsiale kleure vereer is. Julle hou ons skool se naam hoog!
Kopiereg Laerskool Kollegepark. Alle Regte Voorbehou | Sitemap | Gauteng Web Design & Corporate Photography by Siteweb